கேள்வி: மொழியிறுதி எழுத்துகள் என்பது என்ன?
பதில்: File:Table Tamil words ending phonemes.jpg மொழியிறுதி எழுத்துகள் எனப்படுவது தமிழ்ச் சொற்களில் எந்த எந்த எழுத்துகள் இறுதியாகக் கொண்டு முடிய வேண்டும் என்பதைத் தொல்காப்பியம், நன்னூல் குறிப்பிட்டவற்றை தமிழ் எழுத்திலக்கணத்தில் பயன்படுத்தும் முறையாகும்.
கேள்வி: மொழியிறுதி எழுத்துகள் - நன்னூல் குறித்து விரிவாக சொல்லுங்கள்.
பதில்: உயிரெழுத்துகள் பன்னிரண்டும், மெய்யெழுத்துகள் ‘ஞ,ண,ந,ம,ன,ய,ர,ல,வ,ழ,ள’ ஆகிய பதினொன்றும், குற்றியலுகரம் ஒன்றும் என மொத்தமாக இருபத்து நான்கு எழுத்துகள் மொழிக்கு இறுதியில் வரும் என நன்னூல் குறிப்பிடுகிறது. ஆவி, ஞணநமன யரல வழள மெய், சாயும் உகரம் நால்ஆறும் ஈறே. ''(நன்னூல், 107)''
கேள்வி: மொழியிறுதி எழுத்துகள் - உயிரெழுத்துகள் பற்றி நீங்கள் என்ன அறிந்துள்ளீர்கள்?
பதில்: உயிரெழுத்துகள் தனித்தும் மெய்யுடன் இணைந்தும் மொழியிறுதியில் வரும். உயிரெழுத்துகள் தனியாகச் சொல்லுக்கு முதலில் மட்டுமே வரும். சொல்லுக்கு இடையிலும் இறுதியிலும் வராது. மெய்யெழுத்துடன் சேர்ந்து உயிர்மெய் எழுத்தாகவே சொல்லுக்கு இடையிலும் இறுதியிலும் வரும். உயிரெழுத்துகளில் எகரக் குறில் அளபெடையாக மட்டுமே சொல்லுக்கு இறுதியில் வரும். எடுத்துக்காட்டு: சில (அ), நிலா (ஆ), நரி (இ), தீ (ஈ), மிளகு (உ), பூ (ஊ), சேஎ (எ), எங்கே (ஏ), மழை (ஐ), நொ (ஒ), மலரோ (ஓ), கௌ (ஔ)